
ΤΕΥΧΟΣ ΔΕΥΤΕΡΟ 


Αρ. Φύλλου 895 


16 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή εργασία μόνιμου προσωπικού Λιμενικού 


Ταμείου Ωρωπού, Β' Εξαμήνου του 2002. 1 

Ανάκληση της ταμειακής διαχείρισης του Δημοτικού 
Γυμναστηρίου Μηθύμνης. 2 


Χαρακτηρισμός I. Ν. Αγίου Νικολάου, Δημ. Διαμ. Βα- 
τσουνιάς, Δήμου Μουζακίου, επαρχ. Καρδίτσας, Ν. 
Καρδίτσας, ως μνημείου χρήζοντος ειδικής κρατι¬ 
κής προστασίας, καθώς και των εικόνων του ως 

ιστορικών διατηρητέων μνημείων. 3 

Κανονισμός Εκχώρησης Μεμονωμένων Ραδιοσυχνοτή¬ 
των σε Σταθμούς Ραδιοεπικοινωνιών για Ιδία Χρήση 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 986/20.6.2002 απόφαση 
του Νομάρχη Ιωαννίνων. 5 


ΑΠΟΦΑΣΕΙ Σ 

Αριθ. 2/32331/0022 (1) 

Υπερωριακή εργασία μόνιμου προσωπικού Λιμενικού 
Ταμείου Ωρωπού, Β' Εξαμήνου του 2002. 

ΟΙ ΥΠΟΥΡΓΟΙ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου ρύθμιση συνταξιοδοτικών θεμάτων και άλλες δια¬ 
τάξεις» (ΦΕΚ 57 Α/18.3.1998). 

2. Το 192/20.5.2002 έγγραφο Λ.Τ. ΩΡΩΠΟΥ. 

3. Την 21/2002 Πράξη Λιμενικής Επιτροπής Λ.Τ,ΩΡΩ- 
ΠΟΥ. 

4. Τις 2022941/2297/0022/7.4.1998, 2050742/ 5390/ 
0022/28.7.1998 και 2/8803/0022/8.2.1999 εγκυκλίους του 
Υπουργείου Οικονομικών/Γ.Λ.Κ. 

5. Την 2/74260/0004/15.10.1999 Κοινή Υπουργική Από¬ 
φαση «Μεταβίβαση εξουσίας υπογραφής.στο Γενικό 

Γραμματέα Δημοσιονομικής Πολιτικής του Υπουργείου 
Οικονομικών και Γενικούς Γραμματείς ...Εμπορικής Ναυ¬ 
τιλίας» (Φ.Ε.Κ. 1925/Β/25.10.99), αποφασίζουμε: 


1. Την έγκριση πραγματοποίησης υπερωριακής εργασίας 
διακοσίων πενήντα (250) ωρών, για έναν (01) μόνιμο υπάλλη¬ 
λο του Λιμενικού Τ αμείου Ωρωπού, για την αντιμετώπιση επει- 
γουσών υπηρεσιακών αναγκών, κατά το Β' εξάμηνο 2002. 

2. Οι άλως επείγουσες υπηρεσιακές ανάγκες που επι¬ 
βάλλουν την υπερωριακή απασχόληση του προσωπικού 
αυτού οφείλονται στους λόγους που αναλυτικά εκτίθε¬ 
νται κατωτέρω: 

Τήρηση-σύνταξη διεκπεραίωση πρακτικών, εγγραφών 
τήρηση λογιστικών βιβλίων, έκδοση χρηματικών ενταλμά¬ 
των, είσπραξη εσόδων. 

Μετάβαση δύο (2) φορές την εβδομάδα Παλλήνη-Τρά- 
πεζα Ελλάδος-Δ.Ο.Υ. Αγίου Στεφάνου για κατάθεση, ανά¬ 
ληψη, απόδοση κρατήσεων κ.λ.π. 

Μετάβαση προς Ελεγκτικό Συνέδριο για υποβολή, πα¬ 
ραλαβή χρηματικών, ενταλμάτων, θεώρηση μπλοκ εί¬ 
σπραξης κ.λ.π. 

3. Γιατη δαπάνη ύψους 664€περίπου που θαπροκύψειαπό 
την ανωτέρω αιτία υπάρχει εγγεγραμμένη πίστωση στον ΚΑ 
0261 του Προϋπολογισμού έτους 2002 του Λιμενικού Ταμεί¬ 
ου Ωρωπού, ο οποίος δεν βαρύνει τον Κρατικό Προϋπολογι¬ 
σμό. Η συνολική δαπάνη δε μπορεί σε καμμία περίπτωση, να 
υπερβεί σε ετήσια βάση το ύψος της ετήσιας πίστωσης του 
Προϋπολογισμού του φορέα, που έχει εγγράφει για την αιτία 
αυτή, μη επιτρεπομένης της αύξησης των σχετικών πιστώσε¬ 
ων με μεταφορά κονδυλίων από πιστώσεις άλλων κατηγο¬ 
ριών, είτε με χορήγηση συμπληρωματικών κονδυλίων. 

Υπεύθυνος για την παρακολούθηση και τον έλεγχο πραγ¬ 
ματικής παροχής της υπερωριακής απασχόλησης θα είναι ο 
Πρόεδρος του Λιμενικού Τ αμείου ΑΘ. ΜΑΓΓΑΝΑΣ. 

Η υπερωριακή εργασία θα προσφέρεται από Δευτέρα 
μέχρι Πέμπτη από ώρα 17.00-21.00. 

5. Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβέρνησης και ισχύει έως 
31.12.2002. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Ιουνίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομίας Εμπορικής Ναυτιλίας 
και Οικονομικών 

ΙΩΑΝΝΗΣ ΚΟΥΣΟΥΛΑΚΟΣ ΛΑΜΠΡΟΣΛΑΜΠΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/34609/Α0024 (2) 

Ανάκληση της ταμειακής διαχείρισης του Δημοτικού 
Γυμναστηρίου Μηθύμνης. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π. Δ/τος «Διαχείριση 
Νομικών Προσώπων από την Τράπεζα της Ελλάδος». 

2. Το από 7.10.1958 Β.Δ/γμα (ΦΕΚ 175/Α/24.10.1958) 
«Τροποποίηση του από 20.1.1932 Π.Δ/τος. 

3. Το Π.Δ/γμα 496/74 «Περί λογιστικού ΝΠΔΔ». 

4. Την 4026/28.1.1978 απόφαση του Υπουργού των Οι¬ 
κονομικών «Περί αναθέσεως της ταμειακής διαχείρισης 
του Δημοτικού Γυμναστηρίου Μήθυμνας στην Τράπεζα 
της Ελλάδος-Υποκατάστημα Μυτιλήνης. 

5. Το από 28.5.2002 πρακτικό της Επιτροπής των Δημο¬ 
τικών Γυμναστηρίων του Δήμου Μηθύμνης με το οποίο 
ορίζεται η ανάκληση της ανωτέρω απόφασης του Υπουρ¬ 
γού Οικονομικών λόγω του ότι ο λογαριασμός παραμένει 
αδρανής στην Τράπεζα της Ελλάδος αρκετά χρόνια και 
χωρίς καμία πίστωση. 

6. Το 12951/20.6.2002 έγγραφο της Τράπεζας της Ελ¬ 
λάδος περί ανάκλησης της ως άνω 4026/28.1978 απόφα¬ 
σής μας. 

7. Τη 2/38554/0004/23.5.2000 (ΦΕΚ 703/Β/7.6.2000) 
απόφαση του Υπουργού Οικονομικών «Περί μεταβιβάσε- 
ως αρμοδιοτήτων και της εξουσίας να υπογράφουν με 
εντολή Υφυπουργού στο Γεν. Γραμματέα Δημοσιονομι¬ 
κής Πολιτικής, στους Γεν. Δ/ντές και του Προϊσταμένους 
Δ/νσεων και Τμημάτων του Γενικού Λογιστηρίου του Κρά¬ 
τους.» 

8. Το γεγονός ότι με την απόφαση αυτή δενπροκαλείται 
δαπάνη σε βάρος του Προϋπολογισμού του Νομικού 
Προσώπου, αλλά επιλύονται θέματα διαδικαστικά, απο¬ 
φασίζουμε: 

Ανακαλούμε την 4026/28.1.1978 απόφαση του Υπουρ¬ 
γού Οικονομικών σχετικά με τη εξυπηρέτηση της Ταμεια¬ 
κής διαχείρισης του Δημοτικού Γ υμναστηρίου Μήθυμνας 
από την Τράπεζα της Ελλάδος-Υποκατάστημα Μυτιλή¬ 
νης, λόγω του ότι ο λογαριασμός παραμένει αδρανής 
στην Τράπεζα της Ελλάδος αρκετά χρόνια και χωρίς κα¬ 
μία πίστωση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 5 Ιουλίου 2002 

Με εντολή Υφυπουργού 
Ο Διευθυντής 

ΓΕΩΡΓΙΟΣ ΙΟΡΔ. ΠΑΠΑΔΟΠΟΥΛΟΣ 

-♦- 

Αριθ. ΥΠΠΟ/ΓΔΑ/ΑΡΧ/ 

Β1 /Φ32/ΚΗ Ρ/32312/1266 (3) 

Χαρακτηρισμός I. Ν. Αγίου Νικολάου, Δημ. Διαμ. Βατσου- 
νιάς, Δήμου Μουζακίου, επαρχ. Καρδίτσας, Ν. Καρδί¬ 
τσας, ως μνημείου χρήζοντος ειδικής κρατικής προ¬ 
στασίας, καθώς και των εικόνων του ως ιστορικών δια¬ 
τηρητέων μνημείων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) για Μεταβίβαση 


αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους: Γ. Γραμματέα, Ειδ. Γραμ- 
ματέα, Προϊστάμενους Δ/νσεων, Τμημάτων και Γ ραφείων 
του ΥΠΠΟ. 

2) Το άρθρο 52του Κ.Ν. 5351/32 «Περί Αρχαιοτήτων». 

3) ΤονΝ. 1469/50. 

4) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας όπως αυτή διατυπώθηκε στην 
αριθμ. 109/17.5.2002 Συνεδρία του, αποφασίζουμε: 

Χαρακτηρίζουμε τον I. Ναό Αγίου Νικολάου, που βρί¬ 
σκεται στο Δημ. Διαμ. Βατσουνιάς, Δήμου Μουζακίου, 
επαρχ. Καρδίτσας, Ν. Καρδίτσας, ως μνημείο που χρήζει 
ειδικής κρατικής προστασίας με περιβάλλοντα χώρο 
50μ., καθώς και τις εικόνες του ως ιστορικά διατηρητέα 
μνημεία. 

Ο ναός χτίστηκε το 1906 και αποτελεί χαρακτηριστικό 
δείγμα εκκλησιαστικής αρχιτεκτονικής των αρχών του 
20ου αιώνα. 

Στο ναό φυλάσσονται οι κάτωθι εικόνες: 

1. ΜΡ-ΘΥ Βρεφοκρατούσα, διαστ. 0,70X0,49, χρονολό¬ 
γηση 17ος αιώνα. 

2. Χριστός Αρχιερεύς, διαστ. 0,70X0,49, χρονολόγηση 
17ος αιώνα. 

3. Άγιος Ιωάννης ο Πρόδρομος, διαστ. 0,70X0,49, χρο¬ 
νολόγηση 17ος αιώνα. 

4. Άγιος Νικόλαος, χρονολόγηση 17ος αι. 

Από τις διατάξεις αυτήςτης απόφασης δενπροκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουνίου 2002 

Με εντολή Υπουργού 
Ο Διευθυντής 
ΙΣΙΔΩΡΟΣ «ΑΚΟΥΡΗΣ 

-*- 

Αριθ. Απόφασης 254/72 (4) 

Κανονισμός Εκχώρησης Μεμονωμένων Ραδιοσυχνοτή¬ 
των σε Σταθμούς Ραδιοεπικοινωνιών για Ιδία Χρήση. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α. Το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ273/Α/2000) και 
ιδίως, το άρθρο 3, παράγρ. 14, εδάφια ιστ' και κη' αυτού. 

β. Το Ν.1843/1989 «Κύρωση των Τελικών Πράξεων της 
Παγκόσμιας Διοικητικής Διάσκεψης Ραδιοεπικοινωνιών 
(Γενεύη 1979)» - (ΦΕΚ96/Α/1989). 

γ. Την Κοινή Απόφαση των Υπουργών Εθνικής Άμυνας 
και Μεταφορών και Επικοινωνιών 21229/1983 «Κύρωση 
Εθνικού Κανονισμού Κατανομής Ζωνών Συχνοτήτων» 
(ΦΕΚ550/Β/1983), αποφασίζει: 

Άρθρο 1 

Σκοπός και Πεδίο Εφαρμογής 

1. Σκοπός του παρόντος Κανονισμού είναι ο καθορι¬ 
σμός της διαδικασίας Εκχώρησης Μεμονωμένων Ραδιο¬ 
συχνοτήτων για Ιδία Χρήση σε Σταθμούς Ραδιοεπικοινω¬ 
νιών , που εμπίπτουν στις περιπτώσεις της παραγρ. 1 του 
άρθρου 4 του παρόντος Κανονισμού καθώς και των όρων 
και προϋποθέσεων χρήσης των ραδιοσυχνοτήτων αυτών. 

2. Ο παρών Κανονισμός δεν αφορά τα τέλη εκχώρησης 
και χρήσης ραδιοσυχνοτήτων. 

Άρθρο 2 
Ορισμοί 

1. Για την εφαρμογή του παρόντος Κανονισμού οι ακό¬ 
λουθοι όροι έχουν την έννοια η οποία τους αποδίδεται κα¬ 
τωτέρω: 

Εκχώρηση Ραδιοσυχνοτήτων για Ιδία Χρήση ή Εκχώρη¬ 
ση: Η ατομική διοικητική πράξη, με την οποία παρέχεται 
σε φυσικά ή νομικά πρόσωπα, με βάση τις διατάξεις του 
παρόντος Κανονισμού, το δικαίωμα έναρξης χρησιμοποί¬ 
ησης από ένα ραδιοηλεκτρικό Σταθμό μιας συγκεκριμέ¬ 
νης ραδιοσυχνότητας ή ενός συγκεκριμένου ραδιοηλε¬ 
κτρικού διαύλου σε συγκεκριμένη θέση και με συγκεκρι¬ 
μένα τεχνικά χαρακτηριστικά, σύμφωνα με τους όρους 
και τις προϋποθέσεις που περιγράφονται στον παρόντα 
Κανονισμό. 

Κινητή Υπηρεσία Ραδιοεπικοινωνιών: Υπηρεσία ραδιοε¬ 
πικοινωνιών μεταξύ Κινητών Σταθμών και Σταθμών Ξηράς 
ή μεταξύ Κινητών Σταθμών. 

Κινητός Σταθμός: Σταθμός της Κινητής Υπηρεσίας 
προοριζόμενος να χρησιμοποιείται όταν βρίσκεται σε 
κίνηση ή κατά τις σταθμεύσεις σε σημεία μη καθορι¬ 
σμένα. 

Ραδιοεπισήμανση: Ο καθορισμός της θέσης, της ταχύ¬ 
τητας ή άλλων χαρακτηριστικών ενός αντικειμένου ή επί¬ 
τευξη στοιχείων σχετικών με τις παραμέτρους αυτές, με 
τη βοήθεια των ιδιοτήτων διαδόσεως των ραδιοηλεκτρι¬ 
κών κυμάτων. 

Σταθμός ή Σταθμός Ραδιοεπικοινωνιών: Ένας ή περισ¬ 
σότεροι πομποί ή δέκτες ή συνδυασμός πομπών και δε¬ 
κτών συμπεριλαμβανομένου του πρόσθετου εξοπλισμού, 
που είναι αναγκαίος σε ορισμένη θέση για τη διεξαγωγή 
(διενέργεια) συγκεκριμένης δραστηριότητας ραδιοεπι¬ 
κοινωνίας ή για δραστηριότητα ραδιοαστρονομίας. Κάθε 
Σταθμός χαρακτηρίζεται από τη δραστηριότητα για την 
οποία χρησιμοποιείται και από το αν λειτουργεί σε μόνιμη 
ή προσωρινή βάση. 

Σταθερή Υπηρεσία Ραδιοεπικοινωνιών: Υπηρεσία ρα¬ 
διοεπικοινωνιών μεταξύ καθορισμένων σταθερών σημεί¬ 
ων. 

Σταθερός Επίγειος Σταθμός: Επίγειος Σταθμός που 
βρίσκεται σε καθορισμένο σημείο. 

Σταθερός Σταθμός: Σταθμός της Σταθερής Υπηρεσίας 
Ραδιοεπικοινωνιών. 

Σταθμός Ξηράς: Σταθμός Κινητής Υπηρεσίας Ραδιοεπι¬ 
κοινωνιών μη προοριζόμενος να χρησιμοποιείται, όταν 
βρίσκεται σε κίνηση. 

Τηλεμετρία: Η χρήση των τηλεπικοινωνιών για την αυ¬ 
τόματη ένδειξη ή καταγραφή μετρήσεων, η οποία γίνεται 
από απόσταση από το όργανο μετρήσεως. 

Τηλεχειρισμός: Ηχρήσητωντηλεπικοινωνιώνγιατη με¬ 
τάδοση σημάτων με σκοπό τη θέση σε λειτουργία, την 
τροποποίηση ή τον τερματισμό από απόσταση των λει¬ 
τουργιών μίας συσκευής. 

2. Λέξεις ή φράσεις που χρησιμοποιούνται στον παρό¬ 
ντα Κανονισμό και δεν περιέχονται στο παρόν άρθρο, ερ¬ 
μηνεύονται σύμφωνα με τους ορισμούς που περιλαμβά¬ 
νονται στο Ν.2867/2000 ή στο Ν.1843/1989 ή, αν δεν 
υπάρχουν εκεί, στο δευτερογενές δίκαιο της Ευ ρωπάίκής 
Ένωσης. 


Άρθρο 3 
Γενικές Αρχές 

1. Εκχώρηση Ραδιοσυχνοτήτων για Ιδία Χρήση γίνεται, 
σύμφωνα με τον Εθνικό Κανονισμό Κατανομής Ζωνών Συ¬ 
χνοτήτων (ΕΚΚΖΣ), σε πρωτεύουσα ή δευτερεύουσα βά¬ 
ση, σε Σταθμούς που λειτουργούν σε μόνιμη ή προσωρι¬ 
νή βάση. 

2. Για τη λειτουργία κάθε Σταθμού, που χρησιμοποιεί 
ραδιοσυχνότητες εντός της Ελληνικής Επικράτειας και 
εμπίπτει στο πεδίο εφαρμογής του παρόντος Κανονι¬ 
σμού, απαιτείται Εκχώρηση των συγκεκριμένων ραδιοσυ¬ 
χνοτήτων από την ΕΕΤΤ. 

3. Κάθε Εκχώρηση Ραδιοσυχνότητας για Ιδία Χρήση γί¬ 
νεται, λαμβάνοντας υπόψη: 

α. Τις τεχνικές προδιαγραφές του ραδιοεξοπλισμού, 
τον οποίο προτίθεται να χρησιμοποιήσει ο αιτούμενος. 

β. Τα μοντέλα διάδοσης ηλεκτρομαγνητικών κυμάτων 
που προβλέπονται από τις σχετικές Συστάσεις της Διε¬ 
θνούς Ένωσης Τηλεπικοινωνιών - Τομέα Ραδιοεπικοινω¬ 
νιών (Ιτυ-Η). 

γ. Τα εφαρμόσιμα, κατά περίπτωση, όρια παρεμβολής, 
όπως καθορίζονται με Απόφαση της ΕΕΤΤ ή ελλείψει αυ¬ 
τής, από τα ευρωπαϊκά και διεθνή πρότυπα. 

δ. Την ορθολογική διαχείριση του φάσματος των ραδιο¬ 
συχνοτήτων. 

4. Οι χρήστες του φάσματος ραδιοσυχνοτήτων πρέπει 
να μεριμνούν ώστε ο αριθμός των ραδιοδιαύλων και το 
φάσμα ραδιοσυχνοτήτων, τα οποία χρησιμοποιούν, να 
περιορίζονται στο ελάχιστο που είναι απαραίτητο για την 
κάλυψη των επικοινωνιακών τους αναγκών. 

5. Η Απόφαση με την οποία γίνεται η Εκχώρηση Ραδιο¬ 
συχνότητας για Ιδία Χρήση δεν υποκαθιστά άλλες άδειες 
ή εγκρίσεις που τυχόν απαιτούνται για τη χρήση των εκ- 
χωρουμένων ραδιοσυχνοτήτων από το δικαιούχο της Εκ¬ 
χώρησης. 

Άρθρο 4 

Διαδικασία Εκχώρησης Ραδιοσυχνότητας 

1. Δικαίωμα υποβολής Αίτησης Εκχώρησης Ραδιοσυ¬ 
χνότητας για Ιδία Χρήση έχουν φυσικά ή νομικά πρόσωπα 
που χρησιμοποιούν ραδιοσυχνότητες για την κάλυψη 
ιδίων τηλεπικοινωνιακών αναγκών και όχι για την παροχή 
δημόσιων τηλεπικοινωνιακών υπηρεσιών, για τις ακόλου¬ 
θες περιοριστικά αναφερόμενες περιπτώσεις: 

α. Εφαρμογές Τηλεμετρίας και Τηλεχειρισμού. 

β. Νομίμως λειτουργούντες ραδιοφωνικοί ή τηλεοπτι¬ 
κοί σταθμοί για τη μεταφορά της εικόνας ή/και του ήχου 
του προγράμματος τους από το σημείο παραγωγής προς 
το δίκτυο μετάδοσης (συμπεριλαμβανομένου και του ση¬ 
μείου εκπομπής). 

γ. Διασύνδεση Σταθμών / αναμεταδοτών της Σταθερής 
Υπηρεσίας Ραδιοεπικοινωνιών τοπολογίας σημείου προς 
σημείο για μεταφορά φωνής ή/και δεδομένων δημόσιων 
υπηρεσιών με σκοπό την κάλυψη αναγκών δημόσιας 
ασφάλειας. 

δ. Εφαρμογές Ραδιοεπισήμανσης. 

2. Σε κάθε περίπτωση Αίτησης Εκχώρησης Ραδιοσυ¬ 
χνότητας για Ιδία Χρήση, τα τεχνικά χαρακτηριστικά των 
δικτύων πρέπει να συμφωνούν με τις εκάστοτε ισχύουσες 
κανονιστικές πράξεις και Αποφάσεις της ΕΕΤΤ, περιλαμ- 
βανομένων των Αποφάσεων για ραδιοεπαφές. 

3. Η Αίτηση κατατίθεται στην ΕΕΤΤ, συνοδευόμενη μετά 
δικαιολογητικά που αναφέρονται στο Παράρτημα του πα¬ 
ρόντος Κανονισμού. Η ΕΕΤΤ εξετάζει αν: 

α. Η χρήση για την οποία αιτείται η Εκχώρηση των Ρα¬ 
διοσυχνοτήτων για Ιδία Χρήση συνιστά «ιδία χρήση», σύμ¬ 
φωνα με τον παρόντα Κανονισμό. 

β. Η Αίτηση είναι πλήρης και περιέχει όλα τα απαιτού- 
μενα δικαιολογητικά του Παραρτήματος, το οποίο προ- 
σαρτάται και αποτελεί αναπόσπαστο μέρος του παρό¬ 
ντος Κανονισμού. 

γ. Η χρήση των ραδιοσυχνοτήτων, οι οποίες αναφέρο- 
νται στην Αίτηση, είναι σύμφωνες με τον ΕΚΚΖΣ και του 
όρους και περιορισμούς του άρθρου 5 του παρόντος. 

δ. Ο ραδιοεξοπλισμός που χρησιμοποιείται (π.χ. συ¬ 
σκευές, κεραίες, σηματοτροφοδοτικά καλώδια, κλπ.) εί¬ 
ναι σύμφωνος μετά ευρωπαϊκά και εθνικά πρότυπα και το 
Προεδρικό Διάταγμα 44/2002. 

ε. Ο αιτούμενος τηρεί όλες τις υποχρεώσεις του σχετι¬ 
κά με την καταβολή των τελών χρήσης του φάσματος ρα¬ 
διοσυχνοτήτων, εφόσον χρησιμοποιεί ήδη ραδιοσυχνό¬ 
τητες. 

4. Στην περίπτωση που δεν πληρούται κάποιο από τα 
ανωτέρω στοιχεία, η Αίτηση απορρίπτεται με ειδικά αιτιο¬ 
λογημένη Απόφαση της ΕΕΤΤ και ο φάκελος επιστρέφε- 
ται στον αιτούμενο. Η σχετική Απόφαση της ΕΕΤΤ λαμβά- 
νεται εντός δεκαπέντε (15) εργάσιμων ημερών από την 
υποβολή του φακέλου. Σε περίπτωση κατά την οποία πα- 
ρέλθει η ανωτέρω προθεσμία χωρίς την έκδοση της σχε¬ 
τικής Απόφασης, θεωρείται ότι οι ανωτέρω προϋποθέ¬ 
σεις πληρούνται επαρκώς. Εφόσον απορριφθεί η Αίτηση, 
ο αιτούμενος μπορεί να υποβάλει εκ νέου το φάκελο με 
όλες τις απαραίτητες αλλαγές ή/και προσθήκες που απαι¬ 
τούνται. 

5. Σε περίπτωση κατά την οποία η Αίτηση πληροί τις 
προϋποθέσεις της παραγρ. 3 του παρόντος άρθρου, η 
ΕΕΤΤ εξετάζει περαιτέρω την Αίτηση. Η ΕΕΤΤ, στα πλαί¬ 
σια της εξέτασης της Αίτησης, δύναται να ζητά διευκρινί¬ 
σεις ή/και συμπληρωματικά στοιχεία από τον αιτούντα, 
τάσσοντας και σχετική προθεσμία για την κατάθεσή τους. 
Σε περίπτωση που ο αϊτών δεν παράσχει τις διευκρινίσεις 
ή/και τα συμπληρωματικά στοιχεία ή δεν τα παράσχει 
εντός της ταχθείσης προθεσμίας, η ΕΕΤΤ δύναται να 
απορρίψει την Αίτηση. Μετά την εξέτασή της, η Αίτηση 
απορρίπτεται, ιδίως αν: 

α. Υπάρχουν λάθη ή παραλείψεις στα τεχνικά στοιχεία 
που υποβάλλονται, σύμφωνα με το Παράρτημα του πα¬ 
ρόντος Κανονισμού. 

β. Από τη θεωρητική διερεύνηση του φακέλου προκύ¬ 
πτει ότι δεν υπάρχει διαθέσιμη ραδιοσυχνότητα, που να 
μπορεί να χρησιμοποιηθεί στη συγκεκριμένη γεωγραφική 
περιοχή από το συγκεκριμένο Σταθμό Ραδιοεπικοινω¬ 
νιών, χωρίς να προκληθούν επιβλαβείς παρεμβολές σε 
νομίμως λειτουργούντες Σταθμούς. 

γ. Με βάση τη θεωρητική ανάλυση, η ισοδύναμη ισο- 
τροπικά ακτινοβολούμενη ισχύς εκπομπής είναι μεγαλύ¬ 
τερη από τα μέγιστα επιτρεπτά όρια που θέτει ο ΕΚΚΖΣ ή, 
αν δεν προβλέπεται από αυτόν, από τα όρια που ορίζουν 
οι σχετικές Αποφάσεις και Συστάσεις της ΕΟΟ ή/και οι Συ¬ 
στάσεις της ιτυ-Β. 

δ. Δεν πληρούνται οι τεχνικοί περιορισμοί και οι όροι 
χρήσης, σύμφωνα με το άρθρο 6 του παρόντος Κανονι¬ 
σμού. 


ε. Ο ραδιοεξοπλισμός που χρησιμοποιείται (π.χ. συ¬ 
σκευές, κεραίες, σηματοτροφοδοτικά καλώδια, κλπ.) δεν 
είναι σύμφωνος με τα ευρωπαϊκά και εθνικά πρότυπα και 
το Προεδρικό Διάταγμα 44/2002. 

στ. Με βάση την περιγραφή και το σκοπό λειτουργίας 
του δικτύου, δεν τεκμηριώνεται επαρκώς η ανάγκη Εκχώ¬ 
ρησης Ραδιοσυχνότητας για Ιδία Χρήση στο συγκεκριμέ¬ 
νο Σταθμό. 

ζ. Η Εκχώρηση των αιτουμένων ραδιοσυχνοτήτων αντί- 
κειται στην ορθολογική διαχείριση του φάσματος. 

η. Για τις περιπτώσεις Σταθμών Ραδιοεπισήμανσης 
(εδάφιο ε', παράγρ. 1, άρθρο 4), εφόσον η αιτούμενη ρα¬ 
διοσυχνότητα δύναται να προκαλέσει παρεμβολές σε ρα¬ 
διοσυχνότητες που νομίμως χρησιμοποιούνται από άλ¬ 
λους χρήστες, συμπεριλαμβανομένων και των Κρατικών 
Φορέων (Ενόπλων Δυνάμεων, Υπηρεσίας Πολιτικής Αε¬ 
ροπορίας κλπ.). 

6. Σε περίπτωση κατά την οποία, από τη θεωρητική διε- 
ρεύνηση του αιτήματος, προκύπτει ότι πληρούνται οι όροι 
για την Εκχώρηση της αιτούμενης ραδιοσυχνότητας, εκ- 
δίδεται η σχετική ατομική διοικητική πράξη της Εκχώρη¬ 
σης και ενημερώνεται το Εθνικό Μητρώο Ραδιοσυχνοτή¬ 
των. Ως ημερομηνία έναρξης χρέωσης των τελών χρήσης 
της εκχωρούμενης ραδιοσυχνότητας θεωρείται η ημερο¬ 
μηνία έκδοσης της πράξης Εκχώρησης. 

7. Προκειμένου να εξασφαλίσει την ορθολογική, ασφα¬ 
λή και αποτελεσματική χρήση του φάσματος, χωρίς επι¬ 
ζήμιες παρεμβολές, η ΕΕΤΤ δύναται, με αιτιολογημένη 
Απόφασή της, να προβαίνει σε Εκχώρηση Ραδιοσυχνότη¬ 
τας για Ιδία Χρήση με διαφορετικά τεχνικά χαρακτηριστι¬ 
κά από αυτά τα οποία περιέχονται στην Αίτηση Εκχώρη¬ 
σης και τα οποία ενδεικτικά είναι: η ισχύς εκπομπής, η πό¬ 
λωση κεραιών ή οι συχνότητες εκπομπής/λήψης (εφόσον 
η Αίτηση Εκχώρησης αναφέρεται σε συγκεκριμένες ρα¬ 
διοσυχνότητες ή ραδιοδιαύλους). Η Απόφαση αυτή της 
ΕΕΤΤ κοινοποιείται στον αιτούντα, ο οποίος, εντός δεκα¬ 
πέντε (15) ημερών, πρέπει να δηλώσει εγγράφως αν απο¬ 
δέχεται την Εκχώρηση, όπως γίνεται από την ΕΕΤΤ, σύμ¬ 
φωνα με τη παρούσα παράγραφο. Σε περίπτωση μη απο¬ 
δοχής των τροποποιήσεων ή άπρακτης παρέλευσης του 
ως άνω χρονικού διαστήματος των δεκαπέντε (15) ημε¬ 
ρών από την κοινοποίηση της ανωτέρω Απόφασης της 
ΕΕΤΤ στον αιτούντα, η Αίτηση για την εν λόγω Εκχώρηση 
απορρίπτεται. 

8. Με την επιφύλαξη των περιπτώσεων για τις οποίες 
απαιτείται διεθνής συντονισμός, η Εκχώρηση της αιτού- 
μενης ραδιοσυχνότητας ή η απόρριψη της Αίτησης ή η 
Εκχώρηση υπό όρους πρέπει να ολοκληρωθεί εντός σα¬ 
ράντα (40) ημερών από την ολοκλήρωση του προκαταρ¬ 
κτικού σταδίου της παραγρ. 3 του παρόντος άρθρου ή την 
προσήκουσα συμπλήρωση της Αίτησης, σύμφωνα με τα 
οριζόμενα στην παράγρ. 5 του παρόντος άρθρου. 

9. Η εξέταση κάθε Αίτησης γίνεται κατά χρονική προτε¬ 
ραιότητα ανά ζώνη ραδιοσυχνοτήτων, με βάση τον Αριθ¬ 
μό Πρωτοκόλλου κατάθεσης της Αίτησης στην ΕΕΤΤ, 
εκτός αν πρόκειται για Εκχωρήσεις που αφορούν: 

α. Ραδιοσυχνότητες οι οποίες Εκχωρούνται στα πλαίσια 
κάλυψης άμεσων και προσωρινών αναγκών και για συ¬ 
γκεκριμένο χρονικό διάστημα. 

β. Ραδιοσυχνότητες που αφορούν την ασφάλεια του 
κοινού. 

γ. Ραδιοσυχνότητες που χρησιμοποιούνται σε περιπτώ¬ 
σεις εκτάκτων αναγκών και ενδέχεται να εκθέσουν σε κίν- 

δυνο ανθρώπινη ζωή ή περιουσία, με την επιφύλαξη ότι η 
χορήγηση ισχύει μόνο για το χρονικό διάστημα της έκτα¬ 
κτης ανάγκης. 

Άρθρο 5 

Σταθμοί Ραδιοεπικοινωνίας που λειτουργούν 
στην περιοχή ραδιοσυχνοτήτων 2400-2483.5 ΜΗζ 

1. Για τη λειτουργία Σταθμών Ραδιοεπικοινωνιών για 
ιδία χρήση, οι οποίοι πληρούν σωρευτικά τους όρους της 
παρούσας παραγράφου, ήτοι: 

α. εκπέμπουν και λαμβάνουν εντός της περιοχής ραδιο¬ 
συχνοτήτων 2400-2483.5 ΜΗζ (Ι5Μ όαπά), 

β. κάνουν χρήση της τεχνολογίας διασποράς φάσματος 
και 

γ. είναι πλήρως συμβατοί με το εναρμονισμένο πρότυ¬ 
πο ΕΝ 300 328 του ΕΤ5Ι, δεν απαιτείται Εκχώρηση ραδιο¬ 
συχνότητας. 

2. Για τους Σταθερούς Σταθμούς της παράγρ. 1 του πα¬ 
ρόντος άρθρου ή τους Σταθμούς Ξηράς της παραγρ. 1 του 
παρόντος άρθρου που είναι μόνιμα εγκατεστημένοι σε στα¬ 
θερή θέση, απαιτείται η συμπλήρωση και αποστολή στην 
ΕΕΤΤ σχετικού εντύπου που εκδίδεται για το σκοπό αυτό. 
Από την υποχρέωση αυτή εξαιρούνται Σταθμοί που λει¬ 
τουργούν εντός περίκλειστων ιδιωτικών εγκαταστάσεων. 

3. Σταθμοί Ραδιοεπικοινωνιών, που λειτουργούν σύμ¬ 
φωνα με τις διατάξεις του παρόντος άρθρου, δεν αποτε¬ 
λούν αντικείμενο προστασίας από παρεμβολές ούτε επι¬ 
τρέπεται να προκαλούν επιζήμιες παρεμβολές. 

4. Σταθμοί Ραδιοεπικοινωνιών που υπάγονται στις δια¬ 
τάξεις του παρόντος άρθρου δεν εξαιρούνται από άδειες 
ή εγκρίσεις που τυχόν απαιτούνται για την εγκατάσταση 
και λειτουργία τους, σύμφωνα με την κείμενη νομοθεσία. 

Άρθρο 6 

Όροι Χρήσης και Περιορισμοί 

1. Δεν επιτρέπεται η χρήση των ραδιοσυχνοτήτων από 
Σταθμούς που υπάγονται στον παρόντα Κανονισμό για 
οποιουδήποτε είδους διασύνδεση με δημόσιο τηλεπικοι¬ 
νωνιακό δίκτυο ή για την παροχή οποιοσδήποτε δημόσιας 
τηλεπικοινωνιακής υπηρεσίας. 

2. Η χρήση των ραδιοσυχνοτήτων πρέπει να γίνεται κα¬ 
τά τρόπο που να εξασφαλίζεται ότι δεν επέρχεται οποια¬ 
δήποτε επιζήμια παρεμβολή σε άλλη ραδιοσυχνότητα 
που έχει Εκχωρηθεί σε πρωτεύουσα βάση και να είναι 
απολύτως σύμφωνη με τους όρους οι οποίοι αναφέρο- 
νται στην Εκχώρηση. 

3. Ο δικαιούχος της Εκχώρησης οφείλει να τηρεί κάθε 
στοιχείο, όρο, προϋπόθεση και κάθε τεχνική παράμετρο 
που αναφέρονται στο κείμενο της Εκχώρησης και να λαμ¬ 
βάνει όλα τα απαραίτητα μέτρα για την καλή λειτουργία 
του εξοπλισμού που χρησιμοποιείται, σύμφωνα με τις 
προδιαγραφές του κατασκευαστή αυτού. Επιπλέον, ο τε¬ 
χνικός υπεύθυνος για τη λειτουργία των Σταθμών οφείλει 
να συμμορφώνεται προς τις υποδείξεις και συστάσεις της 
ΕΕΤΤ σε σχέση με τα τεχνικά χαρακτηριστικά λειτουργίας 
του Σταθμού. 

4. Η ΕΕΤΤ καθορίζειτα τεχνικά στοιχεία των ασύρματων 
ζεύξεων, με βάση τον ΕΚΚΖΣ, τις Αποφάσεις και Συστά¬ 
σεις της ΕΩΩ και τις Αποφάσεις της ΕΕΤΤ για τις ραδιοε¬ 
παφές. Η Εκχώρηση της Ραδιοσυχνότητας για Ιδία Χρήση 
θα γίνεται με τρόπο τέτοιο ώστε να αποσκοπεί στη βέλτι¬ 
στη χρήση του φάσματος. Σχετικές οδηγίες θα περιέχο- 
νται στις αντίστοιχες Αιτήσεις. 


5. Στην περίπτωση που, λόγω αλλαγής της κατανομής 
ζωνών ραδιοσυχνοτήτων που ισχύει από συγκεκριμένη 
ημερομηνία, μία ζώνη ραδιοσυχνοτήτων κατανέμεται σε 
διαφορετική υπηρεσία από αυτή τη συγκεκριμένη ημερο¬ 
μηνία, η ΕΕΤΤ, με Απόφασή της, προσδιορίζει τους όρους 
προσωρινής λειτουργίας των Εκχωρήσεων που έχουν γί¬ 
νει στην εν λόγω ζώνη ραδιοσυχνοτήτων μέχρι την ημε¬ 
ρομηνία εφαρμογής της αλλαγής της κατανομής ζωνών 
ραδιοσυχνοτήτων. 

Άρθρο 7 

Διεθνής Συντονισμός 

1. Οποιαδήποτε νέα Εκχώρηση ή τροποποίηση υφιστά¬ 
μενης Εκχώρησης γίνεται κατά τρόπο ώστε να αποφεύ¬ 
γεται η πρόκληση επιζήμιας παρεμβολής σε υπηρεσίες 
που προσφέρονται από Σταθμούς άλλης χώρας, που χρη¬ 
σιμοποιούν ραδιοσυχνότητες εκχωρούμενες σύμφωνα 
με τον Πίνακα Κατανομής Συχνοτήτων και τις άλλες δια- 
τάξειςτου Κανονισμού Ραδιοεπικοινωνιών, τα χαρακτηρι¬ 
στικά των οποίων Εκχωρήσεων έχουν καταγραφεί στο 
Διεθνές Μητρώο Συχνοτήτων. 

2. Σε κάθε περίπτωση, απαιτείται διεθνής συντονισμός, 
όταν υπάρχει σοβαρή πιθανότητα πρόκλησης επιζήμιας 
παρεμβολής σε υπηρεσίες ραδιοεπικοινωνίας που παρέ¬ 
χονται από νομίμως λειτουργούντες Σταθμούς άλλης χώ¬ 
ρας. 

3. Στην περίπτωση ανάγκης διεθνούς συντονισμού, 
εφαρμόζονται οι σχετικές διατάξεις του Κανονισμού Ρα¬ 
διοεπικοινωνιών. 

Άρθρο 8 

Διάρκεια Εκχώρησης 

1. Η διάρκεια της Εκχώρησης είναι για πέντε (5) έτη. Η 
ΕΕΤΤ δύναται να ορίζει μικρότερη διάρκεια εκχώρησης 
σε περιπτώσεις όπου: 

α. ο αϊτών ζητά την Εκχώρηση Ραδιοσυχνότητας για Ιδία 
Χρήση για μικρότερη διάρκεια, 

β. για αντικειμενικούς λόγους, η αιτούμενη ραδιοσυ¬ 
χνότητα πρόκειται, σύμφωνα με τον ΕΚΚΖΣ ή λόγω διε¬ 
θνών ή διμερών συμβάσεων στις οποίες το συμβαλλόμε¬ 
νο μέρος είναι η Ελλάδα, να κατανεμηθεί για την παροχή 
άλλων υπηρεσιών, 

γ. ο χρόνος για τον οποίο ζητείται η Εκχώρηση δεν δι¬ 
καιολογείται από την αντίστοιχη σκοπούμενη χρήση. 

2. Σε περιπτώσεις που η Εκχώρηση Ραδιοσυχνότητας 
για Ιδία Χρήση αφορά τον Τηλεχειρισμό των σταθμών βά¬ 
σης ειδικού ραδιοδικτύου, η Εκχώρηση διαρκεί μέχρι την 
ημερομηνία λήξης της άδειας του ειδικού ραδιοδικτύου. 

3. Η Εκχώρηση ανανεώνεται κατόπιν Αιτήσεως του εν¬ 
διαφερομένου, η οποία υποβάλλεται το αργότερο δύο (2) 
μήνες πριν από τη λήξη της ισχύουσας Εκχώρησης. Στην 
Αίτηση της ανανέωσης υποβάλλονται μόνο τα στοιχεία 
εκείνα του Παραρτήματος τα οποία διαφοροποιούνται 
απάτην ισχύουσα Εκχώρηση. Σε περίπτωση μη υποβολής 
της Αιτήσεως ανανέωσης εντός της ως άνω προθεσμίας, 
η Εκχώρηση δεν ανανεώνεται μετά τη λήξη της. Ως προς 
τη δυνατότητα ανανέωσης των Εκχωρήσεων δεν υπάρχει 
περιορισμός. 

Άρθρο 9 

Τροποποίηση Εκχώρησης 

1. Κάθε αλλαγή σε ραδιοεξοπλισμό ή οποιαδήποτε τε¬ 
χνική παράμετρο, που προσδιορίζεται στην Εκχώρηση, 

είτε μετά από Αίτημα του δικαιούχου της Εκχώρησης είτε 
αυτεπάγγελτα από την ΕΕΤΤ, όπου αυτό δικαιολογείται, 
σύ μφωνα με το παρόντα Κανονισμό και την κείμενη νομο¬ 
θεσία, συνιστά τροποποίηση της Εκχώρησης, στην έκτα¬ 
ση που δεν συνεπάγεται αλλαγή της εκχωρούμενης ρα¬ 
διοσυχνότητας ή της θέσης για την οποία έγινε η Εκχώ¬ 
ρηση. Η τροποποίηση συντελείται με Απόφαση της ΕΕΤΤ, 
ύστερα από Αίτηση του δικαιούχου της Εκχώρησης, η 
οποία υποβάλλεται τουλάχιστον τριάντα (30) ημέρες πριν 
από τη σχεδιαζόμενη υλοποίηση της τροποποίησης. Η 
σχετική Απόφαση εκδίδεται εντός τριάντα (30) ημερών 
από την Αίτηση. 

2. Σε περιπτώσεις που η Εκχώρηση Ραδιοσυχνότητας 
για Ιδία Χρήση αφορά τον Τηλεχειρισμό των σταθμών βά¬ 
σης ειδικού ραδιοδικτύου, η τροποποίηση της άδειας του 
ειδικού ραδιοδικτύου προκαλεί την άμεση τροποποίηση 
της Εκχώρησης, στην έκταση που η τροποποίηση της 
άδειας του ειδικού ραδιοδικτύου επιδρά στη συγκεκριμέ¬ 
νη Εκχώρηση. 

3. Σε περίπτωση που ο δικαιούχος της Εκχώρησης δεν 
εκμεταλλευθεί μέρος των ραδιοσυχνοτήτων, οι οποίες 
του έχουν εκχωρηθεί, μέσα στο χρονικό διάστημα ενός 
(1) έτους από την Εκχώρηση, του αφαιρείται το δικαίωμα 
χρήσης των ραδιοσυχνοτήτων τις οποίες δεν έχει χρησι¬ 
μοποιήσει. 

Άρθρο 10 

Αναστολή Εκχώρησης 

1. Αναστολή της Εκχώρησης μπορεί να επιβληθεί σε πε¬ 
ρίπτωση που ο δικαιούχος της Εκχώρησης προβεί σε σο¬ 
βαρή παράβαση, σύμφωνα με την κείμενη νομοθεσία. Σο¬ 
βαρές παραβάσεις θεωρούνται ιδίως οι εξής: 

α. Η περίπτωση επιζήμιας παρεμβολής άλλων νομίμως 
λειτουργούντων Σταθμών, σύμφωνα με τους όρους της 
Εκχώρησης. 

β. Η περίπτωση παραβίασης του απορρήτου των αντα¬ 
ποκρίσεων άλλων Σταθμών. 

γ. Η περίπτωση χρησιμοποίησης των Σταθμών κατά 
τρόπο που δεν είναι σύμφωνος με το δηλωθέντα προορι¬ 
σμό τους ή χρήσης εξοπλισμού που δεν πληροί τα τεχνι¬ 
κά χαρακτηριστικά στα οποία βασίσθηκε η Εκχώρηση. 

δ. Όταν ο δικαιούχος της Εκχώρησης χρησιμοποιεί την 
Εκχωρούμενη συχνότητα κατά τρόπο ο οποίος δεν συνά- 
δει με την Αίτησή του, με βάση την οποία έγινε η Εκχώρη¬ 
ση ή/και με τους όρους οι οποίοι περιέχονται στην αντί¬ 
στοιχη Απόφαση Εκχώρησης. 

ε. Όταν από τις αρμόδιες Αρχές διαπιστώνεται η πρό¬ 
κληση επιβλαβών παρενοχλήσεων σε άλλα συστήματα 
ραδιοεπικοινω-νίας, λόγω μη τήρησης των όρων και τε¬ 
χνικών στοιχείων της Εκχώρησης ή λόγω βλάβης / δυ¬ 
σλειτουργίας του εξοπλισμού που καλύπτεται από αυτήν. 
Στην περίπτωση αυτή, ο κάτοχος της Εκχώρησης υπο- 
χρεούται να διακόψει τη λειτουργία των υπαίτιων συστη¬ 
μάτων του αμέσως. 

2. Η Εκχώρηση αναστέλλεται επίσης για λόγους δημο¬ 
σίου συμφέροντος. 

3. Σε περιπτώσεις που η Εκχώρηση Ραδιοσυχνότητας 
για Ιδία Χρήση αφορά τον Τηλεχειρισμό των σταθμών βά¬ 
σης ειδικού ραδιοδικτύου, η αναστολή της άδειας του ει¬ 
δικού ραδιοδικτύου συνεπάγεται την αναστολή της Εκ¬ 
χώρησης, στην έκταση που η αναστολή της άδειας του ει¬ 
δικού ραδιοδικτύου επιδρά στη συγκεκριμένη Εκχώρηση. 


4. Η Εκχώρηση αναστέλλεται, ύστερα από ειδικά αιτιο¬ 
λογημένη Απόφαση της ΕΕΤΤ. Σε εξαιρετικές περιπτώσεις 
που οι επιζήμιες παρεμβολές θέτουν σε κίνδυνο ιδίως την 
ασφάλεια των πτήσεων, η ΕΕΤΤ δύναται να διατάξει, χωρίς 
προηγούμενη Απόφασή της, την άμεση διακοπή χρήσης 
των εν λόγω συστημάτων που προκαλούντις επιζήμιες πα¬ 
ρεμβολές ή να επιβάλει άλλα πρόσφορα μέτρα. 

5. Η αναστολή της Εκχώρησης αίρεται, όταν αρθούν οι 
συνθήκες που την δικαιολογούν σύμφωνα με το παρόν 
άρθρο. Κατ’εξαίρεση, σε περιπτώσεις ιδιαίτερα σοβαρής 
παράβασης της κείμενης νομοθεσίας ή επαναλαμβανό¬ 
μενης παράβασης αυτής, η Εκχώρηση δύναται να ανα¬ 
στέλλεται από την ΕΕΤΤ και για μεγαλύτερο χρονικό διά¬ 
στημα, με βάση την αρχή της αναλογικότητας. 

Άρθρο 11 

Ανάκληση Εκχώρησης 

1. Η Εκχώρηση μπορεί να ανακληθεί ή να καταργηθεί, 
έπειτα από ειδικά αιτιολογημένη Απόφαση της ΕΕΤΤ, στις 
εξής περιπτώσεις: 

α. Όταν επί χρονικό διάστημα που υπερβαίνει τον ένα 
(1) μήνα, ο δικαιούχος της Εκχώρησης καθυστερεί να εκ¬ 
πληρώσει τις ληξιπρόθεσμες βεβαιωμένες οφειλές του 
προς την ΕΕΤΤ σε σχέση με την Εκχωρούμενη ραδιοσυ¬ 
χνότητα. 

β. Όταν η συγκεκριμένη ραδιοσυχνότητα έχει εκχωρη¬ 
θεί σε δευτερεύουσα βάση στη συγκεκριμένη ζώνη και η 
οποία (ραδιοσυχνότητα) προκαλεί επιζήμιες παρεμβολές 
σε ραδιοσυχνότητες που έχουν Εκχωρηθεί σε πρωτεύου¬ 
σα βάση, σύμφωνα με τον ΕΚΚΖΣ. 

γ. Αν, παρά την επιβολή αναστολής, ο δικαιούχος της 
Εκχώρησης συνεχίζει τη χρήση της συγκεκριμένης ρα¬ 
διοσυχνότητας. 

δ. Όταν ο δικαιούχος της Εκχώρησης κάνει χρήση της 
ραδιοσυχνότητας κατά τρόπο ο οποίος αντίκειται στην 
Απόφαση της Εκχώρησης. 

ε. Όταν η εκχωρούμενη ραδιοσυχνότητα πρόκειται, 
σύμφωνα με τον ΕΚΚΖΣ ή λόγω διεθνών ή διμερών συμ¬ 
βάσεων στις οποίες το συμβαλλόμενο μέρος είναι η Ελ¬ 
λάδα, να κατανεμηθεί για την παροχή άλλων υπηρεσιών. 

2. Αν, μετά την Εκχώρηση και αφού ο Σταθμός τεθεί σε 
λειτουργία, αποδειχθεί ότι το νεοεγκατεσταθέν σύστημα 
δέχεται ή προκαλεί επιζήμιες παρεμβολές σε νομίμως λει- 
τουργούντα συστήματα και οι οποίες δεν ήταν δυνατό να 
προβλεφθούναπότη θεωρητική ανάλυση του φακέλου, η 
Εκχώρηση ανακαλείται και η ΕΕΤΤ προβαίνει σε νέα Εκ¬ 
χώρηση κατά απόλυτη χρονική προτεραιότητα. 

3. Σε περιπτώσεις που η Εκχώρηση Ραδιοσυχνότητας 
για Ιδία Χρήση αφορά τον Τηλεχειρισμό των σταθμών βά¬ 
σης ειδικού ραδιοδικτύου, η Εκχώρηση ανακαλείται άμε¬ 
σα, σε κάθε περίπτωση ανάκλησηςτης άδειαςτου ειδικού 
ραδιοδικτύου. 

4. Η Εκχώρηση ανακαλείται άμεσα, μετά από έγγραφη 
Αίτηση του δικαιούχου της Εκχώρησης, στην οποία ανα¬ 
φέρει ότι δεν επιθυμεί πλέον να χρησιμοποιεί την εν λόγω 
ραδιοσυχνότητα. 

Άρθρο 12 

Κυρώσεις 

Σε περίπτωση παράβασης διάταξης του παρόντος, η 
ΕΕΤΤ δύναται, με ειδικά αιτιολογημένη Απόφασή της και 
ύστερα από ακρόαση του ενδιαφερομένου, να επιβάλλει 
τις κυρώσεις που προβλέπονται στο άρθρο 12 του Ν. 

2867/2000 και στις λοιπές διατάξεις της κείμενης νομοθε¬ 
σίας. 

Άρθρο 13 
Τέλη φάσματος 

Ραδιοσυχνότητες που Εκχωρούνται βάσει του παρό¬ 
ντος Κανονισμού υπόκεινται σε τέλη εκχώρησης και χρή¬ 
σης ραδιοσυχνοτήτων, σύμφωνα με σχετική Απόφαση 
της ΕΕΤΤ. 

Αρθρο 14 

Τελικές και Μεταβατικές Διατάξεις 

1. Αιτήσεις, οι οποίες εμπίπτουν στο πεδίο εφαρμογής 
του παρόντος Κανονισμού και οι οποίες εκκρεμούν, κατα¬ 
λαμβάνονται από τον παρόντα Κανονισμό. 

2. Οι σύμφωνα με την παράγρ. 1 του παρόντος άρθρου 
εκκρεμείς Αιτήσεις, οι οποίες δεν είναι πλήρεις, σύμφωνα 
με τα προβλεπόμενα στον παρόντα Κανονισμό, πρέπει να 
συμπληρωθούν με βάση τις διατάξεις του Κανονισμού αυ¬ 
τού, εντός δύο (2) μηνών από την έναρξη της ισχύος του. 

3. Σε περίπτωση που οι εκκρεμείς Αιτήσεις δεν συμπλη¬ 
ρωθούν εντός της ως άνω προθεσμίας, η Αίτηση απορρί¬ 
πτεται και πρέπει να υποβάλλεται εκ νέου. 

4. Η ΕΕΤΤ θα διεκπεραιώσει τις εκκρεμείς Αιτήσεις 
εντός δύο (2) μηνών από την προσήκουσα συμπλήρωσή 
τους. 

Άρθρο 15 
Έναρξη Ισχύος 

Η ισχύς του παρόντος Κανονισμού άρχεται από τη δη¬ 
μοσίευσή του στην Εφημερίδα της Κυβερνήσεως. 


ΠΑΡΑΡΤΗΜΑ 

Απαιτούμενα Δικαιολογητικά 

Τα απαιτούμενα δικαιολογητικά, σύμφωνα με το άρθρο 
4 του παρόντος Κανονισμού, είναι τα ακόλουθα: 

1. Αίτηση Εκχώρησης Ραδιοσυχνότητας για Ιδία Χρήση, 
η οποία περιλαμβάνει: 

α. Πλήρη στοιχεία του αιτούντος (Όνομα / Επωνυμία, 
Διακριτικός Τίτλος - εφόσον υπάρχει -, Διεύθυνση, ΑΦΜ, 
ΑΡΜΑΕ - εφόσον υπάρχει - Τηλέφωνο, Εαχ). 

β. Πλήρη στοιχεία του νόμιμου εκπροσώπου καθώς και 
του τεχνικού υπεύθυνου για τη λειτουργία των Σταθμών 
(Όνομα, Διεύθυνση, Τηλέφωνο, Ραχ). 

γ. Πλήρως αιτιολογημένη περιγραφή του σκοπού λει¬ 
τουργίας των ραδιοηλεκτρικών σταθμών. 

δ. Τα πλήρη τεχνικά χαρακτηριστικά των ραδιοηλεκτρι¬ 
κών συσκευών (π.χ. την ισχύ εκπομπής κάθε πομπού, το 
ρυθμό μετάδοσης δεδομένων), των κεραιών (π.χ. την 
ακριβή κατεύθυνση των κεραιών ή την ακριβή τροχιά που 
εκτελεί η κεραία), των σηματοτροφοδοτικών καλωδίων 
που θα χρησιμοποιηθούν, με αναφορά στα εθνικά πρότυ¬ 
πα ή τα πρότυπα του ΕΤ3Ι τα οποία αυτά ακολουθούν. 

ε. Τη ζώνη ραδιοσυχνοτήτων, εντός της οποίας αιτείται 
την Εκχώρηση ραδιοσυχνότητας, και τις ζώνες που προ- 
τείνονται από τον αιτούντα, σε περίπτωση ενδεχόμενης 
αδυναμίας Εκχώρησης ραδιοσυχνότητας στην αρχική 
ζώνη. 

στ. ί) Στην περίπτωση Σταθερού Σταθμού που λειτουρ¬ 
γεί σε μόνιμη βάση, τις γεωγραφικές συντεταγμένες του 


εν λόγω Σταθμού (με ακρίβεια δεύτερου λεπτού) στο σύ¬ 
στημα ΕΓΣΑ87. 

ϋ) Στην περίπτωση Σταθμού Ξηρός, που υπάγεται στις 
περιπτώσεις του άρθρου 4 του παρόντος, τις γεωγραφι¬ 
κές συντεταγμένες του εν λόγω Σταθμού Ξηρός (με ακρί¬ 
βεια δεύτερου λεπτού) στο σύστημα ΕΓΣΑ 87 και την επι¬ 
θυμητή γεωγραφική περιοχή κάλυψης. 

Νί) Στηνπερίπτωση Κινητού Σταθμού, που υπάγεται στις 
περιπτώσεις του άρθρου 4 παρ. 1, στοιχείο β' του παρό¬ 
ντος, τη γεωγραφική περιοχή μέσα στην οποία ο Μεταφε- 
ρόμενος Επίγειος Σταθμός ή ο Κινητός Σταθμός δύναται 
να κινηθεί. 

ζ. Οι ώρες έναρξης και λήξης χρήσης των προς Εκχώ¬ 
ρηση ραδιοσυχνοτήτων σε ημερήσια βάση, όταν οι ώρες 
αυτές μπορούν να προσδιορισθούν και εφόσον η χρήση 
είναι διακεκομμένη ή περιστασιακή. 

η. Προκειμένου για Σταθμό που λειτουργεί σε προσωρι¬ 
νή βάση, τις ημερομηνίες έναρξης και λήξης λειτουργίας 
του Σταθμού. 

Το έντυπο της ως άνω Αίτησης οι ενδιαφερόμενοι μπο¬ 
ρούν νατό προμηθευθούν από τα Γ ραφεία ή απάτην Ιστο¬ 
σελίδα της ΕΕΤΤ. 

2. Απόδειξη πληρωμής των τελών χρήσης του φάσμα¬ 
τος του προηγούμενου έτους, εφόσον ο αιτούμενος χρη¬ 
σιμοποιεί ήδη ραδιοσυχνότητες. 

3. Απόδειξη πληρωμής των τελών Εκχώρησης, σύμφω¬ 
να με τα οριζόμενα στη σχετική Απόφαση της ΕΕΤΤ. 

4. Υπεύθυνη Δήλωση του φυσικού προσώπου ή του νο¬ 
μίμου εκπροσώπου του αϊτού μενού ότι η Επιχείρηση που 
εκπροσωπεί έχει λάβει γνώση των υποχρεώσεών της, 
σύμφωνα με την ισχύουσα νομοθεσία, προκειμένου να 
χρησιμοποιήσει, για τους Σταθμούςτου ραδιοηλεκτρικού 
δικτύου, εξοπλισμό ο οποίος συμμορφώνεται προς το 
Προεδρικό Διάταγμα 44/2002 περί Εναρμόνισης με την 
Οδηγία 1999/5/ΕΚ. 

5. Υπεύθυνη Δήλωση του φυσικού προσώπου ή του νο¬ 
μίμου εκπροσώπου του αιτουμένου ότι αποδέχεται κάθε 
ευθύνη για κάθε παράβαση και καταχρηστική λειτουργία 
των Σταθμών. 

6. Για την περίπτωση του άρθρου 4, παράγρ. 1, εδάφιο 
β', ΦΕΚ ή έγγραφο της αρμόδιας Αρχής, από το οποίο να 
βεβαιώνεται ότι ο ραδιοφωνικός ή τηλεοπτικός σταθμός 
που ζητά την Εκχώρηση λειτουργεί νόμιμα. 

Ο παρών Κανονισμός να δημοσιευθεί στην Εφημερίδα 
της Κυβερνήσεως. 

Μαρούσι, 31 Μαΐου 2002 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

Στη 986/20.6.2002 απόφαση του Νομάρχη Ιωαννίνων, 
περί «καθιέρωσης υπερωριακής εργασίας σε υπαλλή¬ 
λους της Ν.Α. Ιωαννίνων ...», που δημοσιεύθηκε στο 
ΦΕΚ822/Β'της 2.7.2002 στη σελίδα 10972, στήλη 1, στίχο 
1 συμπληρώνεται η πρόταση από το λανθασμένο: 

«5. Τις πιστώσεις του Ε.Φ. 073 ...» 

στο ορθό: 

«5. Τις πιστώσεις του Ε.Φ. 070 ...». 

(Από τη Νομαρχιακή Αυτ/ση Ιωαννίνων) 




12024 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.β 1.0Γ 

Θ-ΓΤΙ3Μ: \Λ/θΐ3ΙΤΙ33ΐθΓ @ θΐ.ρΓ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοππ για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθΐΎΐθ1 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































